**Bathory** var et black / viking / thrash metal-band fra Stockholm i Sverige, som ble stiftet i 1983 av Thomas «Quorthon» Forsberg. Navnet på bandet har han hentet fra «blodgrevinnen» Elizabeth Báthory, den mest kjente seriemorderen i ungarsk og slovakisk historie. Elizabeth Báthory var en adelskvinne som ifølge noen påstander likte å bade i blodet til unge kvinner. Quorthon var bare 17 år gammel da han stiftet Bathory.

Bathory, Venom, Mercyful Fate og Hellhammer var de de viktigste bandene i den første bølgen black metal. Mens Venom fikk æren av å døpe den nye sjangeren, var det Bathory som har fått æren for å være det viktigste bandet i utviklingen av black og viking metal. Quorthon tok utgangspunkt i thrash metal med sataniske tekster, lavkvalitetsproduksjon grunnet lite penger, samt en skjærende stemme som alt ville bli kjennetegn på black metal i nyere tid.

Medlemmene
----------

Selv spiller Quorthon alle instrumenter i bandet, med noen få unntak. På debut-albumet *Bathory* (1984) var Jonas Åkerlund trommeslager og Fredrick Hanoi bassist. Det andre albumet, *The Return*, inneholdt også noen opptak av Fredrick Hanoi på bass. På senere album spilte Quorthon selv bass og brukte trommemaskin, med unntak av *Blood Fire Death*, hvor Bathory startet viking metal-perioden sin. Dette var det siste albumet hvor Bathory bestod av andre medlemmer (Vvornth og Kothaar) som spilte bass og trommer. Alle de fem første albumene brukte også den samme avslutningssangen.

Quorthons død
-------------

Den 7. juli 2004 ble Quorthon funnet død i sin leilighet, 38 år gammel. Han hadde tidligere hatt problemet med hjertet, og det så ut til å være hjertesvikt som var årsaken til dødsfallet.

Black Mark Production
---------------------

Plateselskapet Black Mark Production ble stiftet av Quorthon selv, men etter hans død har faren, Börje «Boss» Forsberg, tatt over selskapet.

Medlemmer
---------

### Siste kjente oppstilling

* Thomas «Quorthon» Forsberg – vokal, gitar, bass og trommeprogrammering (1983–2004)

Tidligere medlemmer
-------------------

* Fredrick Hanoi – bass (1983–1984)
* Jonas Åkerlund – trommer (1983–1984)
* Vvornth – trommer (1988)
* Kothaar – bass (1988)

Utgivelser
----------

Studioalbum
-----------

| År | Tittel | Plateselskap | Line-up |
| --- | --- | --- | --- |
| 1984 | *Bathory* | Under One Flag, Black Mark Production | Quorthon, Jonas Åkerlund og Fredrick Hanoi |
| 1985 | *The Return......* | Under One Flag, Black Mark Production | Quorthon og Fredrick Hanoi |
| 1987 | *Under the Sign of the Black Mark* | Under One Flag, Black Mark Production | Quorthon |
| 1988 | *Blood Fire Death* | Under One Flag, Black Mark Production | Quorthon, Vvornth og Kothaar |
| 1990 | *Hammerheart* | Noise Records | Quorthon |
| 1991 | *Twilight of the Gods* | Black Mark Production | Quorthon |
| 1994 | *Requiem* | Black Mark Production | Quorthon |
| 1995 | *Octagon* | Black Mark Production | Quorthon |
| 1996 | *Blood On Ice* | Black Mark Production | Quorthon |
| 2001 | *Destroyer of Worlds* | Black Mark Production | Quorthon |
| 2002 | *Nordland I* | Black Mark Production | Quorthon |
| 2003 | *Nordland II* | Black Mark Production | Quorthon |
|

Eksterne lenker
---------------

* (en) Bathory – kategori av bilder, video eller lyd på Commons Rediger på Wikidata
* (en) Bathory på Discogs Rediger på Wikidata

* (en) Bathory på MusicBrainz Rediger på Wikidata

* (en) Bathory på Encyclopaedia Metallum Rediger på Wikidata

* (en) Bathory på Spotify Rediger på Wikidata

* (en) Bathory på Last.fm Rediger på Wikidata

* (en) Bathory på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | Nationalencyklopedin **·** BIBSYS **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** NKC **·** MusicBrainz **·** Discogs **·** AllMusic
 |